|  |  |  |
| --- | --- | --- |
| **Palma De Mallorca Spain City Map Nel Retro Stile Illustrazione In ... FAKULTATIVNI IZLETI I AKTIVNOSTI** | | |
| **DAN** | **AKTIVNOST** | **OPIS PROGRAMA** |
| **SVAKI DAN**    10:00h  ili  14:00h | **PLAYA & CAP FORMENTOR**  IZLET BRODOM | Otkrijte pravi raj na severnoj obali Majorke. Spremite se za jedinstveni put gliserom, ekskluzivno za samo 12 osoba. Počinjemo našu avanturu dolaskon na kultnu i magičnu plažu Coll Baix, prolazeći pored šarmantnog svetionika na jedinstvenom ostrvu Alcanada. Nakon opuštajućeg plivanja u kristalno čistoj vodi, otplovićemo do netaknutih uvala Cap Pinar, gde ronjenje postaje putovanje podvodnog otkrića. Nastavljamo ka zalivu Pollensa da bismo se osvežili na ekskluzivnoj i mirnoj plaži Es Calo, sa pogledom na vilu La Fortaleza, simbola luksuza i elegancije. Dalje, ruta nas vodi do kultne plaže Formentor i šarmantne Cala Murte, jedne od najlepših uvala na ostrvu. Dan kulminira dolaskom do impozantne litice Cap de Formentor, koja je deo svetske baštine UNESKO-a, planinskog venca Serra de Tramuntana, gde Cap de Formentor otkriva svoju najdivlju i najfascinantniju stranu. Ovaj izlet traje 4 sata bez transfera  **CENA : 74 € Mogućnost** **transfera za dodatnih 15 € po osobi** |
| **ČETVRTAK** | **SKRIVENA BLAGA MAJORKE**  PORTOKRISTO  ZMAJEVA PEĆINA “CUEVAS DEL DRACH”  FABRIKA BISERA MAJORICA  PLAŽA SA COMA | Izlet podrazumeva prijatnju vožnju kroz pitoreskne predele nizije Es Pla, gde se naizmenično smenjuju prekrasni mediteranski pejzaži, šarmantni gradiċi i sela ukrašeni vetrenjačama. Put nas vodi kroz Manakor, rodni grad Rafael Nadala, do mesta Portokristo, gde možete probati čuvene ensaimade.  Osim po plažama izuzetne lepote, Majorka je poznata i po velikom broju pećina, o kojima se vekovima ispredaju brojne legende. Poseċujemo najlepšu, najveċu i najpoznatiju - „Zmajevu pećinu”. Osim bogatog pećinskog nakita, u sklopu peċinskog kompleksa je podzemno jezero Martel koje se tokom vaše posete poput čarolije pretvara u koncertnu dvoranu. To je sjajna prilika da doživite nešto potpuno novo i opustite se uz najlepše kompozicije klasične muzike. Tokom posete izložbenom prostoru „Majorica“, brenda koji se bavi proizvodnjom kvalitetnih veštačkih bisera i nakita po recepturi alhemičara Mediterana, možete videti proces izrade ovog čuvenog majorkinskog proizvoda.  Potom sledi slobodno vreme za kupanje na plaži Sa Coma, jednoj od najlepših na istočnoj obali. Povratak u hotel planiran je u kasnim popodnevnim satima.  **CENA: 70 € DECA 3-12 godina 45 € DECA 0-2 godina: Gratis** |
| **SVAKI DAN**  PMI 8:00h  IBZ 10:00h  -  IBZ 20:00h  PMI 22:00h | **IBICA**  BRODSKA KARTA | Nakon dvočasovne plovidbe udobnim brodom, stižete u luku glavnog grada Ibice, Eivisu. Laganom šetnjom uz obalu dolazite do lavirinta ulica prepunih trgovina, suvenirnica, restorana, letnjih bašta… Sa gradskih zidina pruža se veličanstven pogled ka peskovitim plažama, luci i otvorenom moru. Do plaža se lako i brzo stiže, peške, gradskim prevozom ili taksijem, u zavisnosti koju od čarobnih plaža izaberete. Pored divnih plaža, provoda i mode, možete uživati u ostacima raznih civilizacija od Feničana, preko Kartaginjana, Rimljana, Mavara, pa sve do katalonskog osvajanja. Šezdesetih godina Ibica postaje raj za hipike, čiji duh je i dan danas opstao u određenoj meri uprkos pritisku masovnog turizma. Uvale na ostrvu su okružene bujnom borovom šumom i tirkizno plavim morem.  **CENA: 85 €, DECA 1-13 godina 45€ DECA 0 -1: Gratis** |
| **SVAKI DAN OSIM**  **NEDELJE**  ALCUDIA 8:30h  CIUTADELLA  9:45h  -  CIUTADELLA 19:00h  ALCUDIA 20:15h | **MENORCA**  BRODSKA KARTA  Mogućnost transfera za grupe veće od 8 osoba  16 evra po osobi. | Smeštena na zapadu Menorke, Ciutadella je istorijski dragulj sa veličanstvenom arhitekturom i šarmantnom mediteranskom atmosferom. Osnovan od strane Rimljana i nekadašnja prestonica ostrva, ovaj grad spaja istoriju, kulturu i prirodne lepote. Da biste stigli do centra Ciutadella iz luke Son Blan, imate tri opcije:  1. Autobusom L65 dve stanice do Republika Argentina. Cena karte je oko 2 evra, plaćanje u gotovini vozaču. 2. Peške - oko 1,7 km. 3. Taksijem - cena između 5 i 10 **€**.  Mesta koja možete posetiti: Castell de Sant Nicolau - kula iz 17. veka sa pogledom na luku. Plaça des Born - istorijski centar, obelisk i Guvernerove palate. 3. Catedral de Santa Maria - impresivni gotski hram iz 14. veka u srcu starog grada. 4. Ses Voltes - pešačka ulica puna prodavnica i restorana pod kamenim arkadama. 5. Mercat des Peix y Mercat Municipal -idealno za upoznavanje sa lokalnim proizvodima.  **CENA: 90 € DECA 3-12 godina 45 € DECA 0-2: gratis** |
| **NAPOMENA:**  **SVI IZLETI OSIM IBICE SE REALIZUJU U PRATNJI VODIČA NA SRPSKOM JEZIKU I LOKALNOG OFICIJELNOG VODIČA.** Minimum za realizaciju nekih fakultativnih izleta je 25 prijavljenih putnika. Za ODLAZAK NA IBICU i MENORKU se obezbeđuje usluga izdavanja brodske karte po ceni koja je aktuelna u datom trenutku. Prilikom prijavljivanja za Ibicu i Menorku, neophodno je dostaviti podatke iz pasoša i uplatu. Odlazak na Ibicu i Menorku ne uključuje pratnju vodiča. Turistička agencija, kao ni predstavnik nisu odgovorni ukoliko dođe do nepovoljnih uslova plovidbe što može uzrokovati pomeranje termina plovidbe. Storniranje karata i povrat novca za iste nije moguć. Karta je validna isključivo uz pasoš. Prijave i uplate za izlete kao i za brodsku kartu za Ibicu i Menorku su tokom prve posete predstavnika. U slučaju nedovoljnog broja prijavljenih putnika za fakultativni izlet, isti ċe biti otkazan, a putnicima vraćen novac (za Ibicu i Menorku povrat nije moguċ). U slučaju nepojavljivanja na izletu povrat novca nije moguć. Molimo putnike koji idu na izlete da budu tačni i da se pojave u zakazano vreme na posebno naznačenom mestu. Vodiču pokažite vaučer.  **S OBZIROM NA KOLEKTIVNO PRIKUPLJANJE PUTNIKA PO HOTELIMA, MOŽE DOĆI DO MALOG KAŠNJENJA AUTOBUSA, U TOM SLUČAJU MOLIMO ZA STRPLJENJE.** | | |